stanford-oval/wikipedia huggingface dataset:
เฮอร์คิวลีส
ลัทธินิยมโรมัน

โรมันนำตำนานวีรบุรุษ  “เฮอร์คลี” ของอีทรัสคันซึ่งมีอิทธิพลจากวัฒนธรรมกรีก “เฮอร์คลี” ปรากฏในงานศิลปะของอีทรัสคันที่งดงามเช่นภาพของเฮอร์คิวลีสดูดนมจากอกของ เทพีอูนิ/จูโน สลักบนด้านหลังของกระจกบรอนซ์ที่สร้างราว 400 ปีก่อนคริสต์ศตวรรษที่พบที่โวลเทอรรา งานเขียนของกรีกเกี่ยวกับเฮอร์คิวลีสมาจากงานเขียนของโรมันเริ่มตั้งแต่ราว 200 ปีก่อนคริสต์ศตวรรษซึ่งมิได้เปลื่ยนแปลงจากเดิมเท่าใด แต่โรมันมาต่อเติมรายละเอียดของตนเอง บางเรื่องที่ขยายความก็ทำให้เฮอร์คิวลีสมีส่วนเกี่ยวข้องกับบริเวณเมดิเตอร์เรเนียนตะวันตก รายละเอียดของลัทธินิยมเฮอร์คิวลีสของกรีกก็นำมาแปลงเป็นของโรมันโดยการที่เฮอร์คิวลีสกลายเป็นผู้ก่อตั้งเฮอร์คิวเลเนียม (Herculaneum) และที่อื่น ๆ นอกจากนั้นลัทธินิยมเฮอร์คิวลีสก็เป็นที่นิยมของลัทธินิยมของผู้ปกครองโรม (Imperial cult) ที่เห็นได้จาก จิตรกรรมฝาผนังภายในสิ่งก่อสร้างที่เฮอร์คิวเลเนียม แท่นบูชาเฮอร์คิวลีสที่พบสร้างมาตั้งแต่ 600 ถึง 500 ปีก่อนคริสต์ศตวรรษไม่ใกลจาก วัดเฮอร์คิวลีสเดอะวิคเตอร์ (Temple of Hercules Victor) เฮอร์คิวลีสเป็นที่นิยมของพ่อค้าผู้มักจะอุทิศทรัพย์บางส่วนจากกำไรที่ได้ให้
มาร์ค แอนโทนีเปรียบเทียบตนเองกับเฮอร์คิวลีสและยังขยายความว่าเฮอร์คิวลีสมีลูกชายชื่อแอนทอนซึ่งเป็นบรรพบุรุษของแอนโทนี เพื่อเป็นการโต้ตอบอ็อกเทเวียนผู้เป็นศัตรูของมาร์ค แอนโทนีจึงเปรียบตนเองว่าเป็นเทพอพอลโล
จักรพรรดิโบราณมักจะพยายามเลียนแบบลักษณะของเฮอร์คิวลีสเช่นทราจัน ต่อมาจักรพรรดิแห่งจักรวรรดิโรมันโดยเฉพาะจักรพรรดิคอมโมดัส และจักรพรรดิแม็กซิเมียนที่นอกจากจะเปรียบเทียบตนเองกับเฮอร์คิวลีสแล้วก็ยังสนับสนุนลัทธินิยมด้วย ลัทธินิยมเฮอร์คิวลีสเผยแพร่ไปทั่วจักรวรรดิโรมัน ในโรมันอียิปต์เชื่อกันว่าซากวัดที่พบที่โอเอซิสบาฮาริยา (Bahariya Oasis) เป็นวัดที่สร้างสำหรับการบูชาเฮอร์คิวลีส
ตำนานเฮอร์คิวลีส

ในตำนานเทพของโรมัน อัคคา ลาเร็นเทียผู้เป็นเมียน้อยของเฮอร์คิวลีสแต่งงานกับทารูเทียสพ่อค้าฐานะดีมาก่อน เมื่อทารูเทียสเสียชีวิตลาเร็นเทียก็บริจาคทรัพย์สมบัติให้เป็นทาน อีกตำนานหนึ่งลาเร็นเทียเป็นภรรยาของฟอทุลัส
เฮอร์คิวลีสสังหารเมการาผู้ภรรยาและลูก เพื่อจะแก้บาปที่ทำเฮอร์คิวลีสต้องทำภารกิจสิบสองอย่าง (The Twelve Labours of Hercules) ซึ่งเป็นสิ่งที่ยากเกินกว่ามนุษย์ที่จะทำสำเร็จซึ่งเป็นผลที่ทำให้มีชื่อว่าเป็นเทพแห่งภูเขาโอลิมเปีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เฮอร์คิวลีส
เฮย์ลีย์ คิโยโกะ

| เฮย์ลีย์ คิโยโกะ |
| --- | --- |
คิโยโกะในปีค.ศ. 2018
เกิด: เฮย์ลีย์ คิโยโกะ แอลครอฟต์  (1991-04-03) เมษายน 3, 1991 (33 ปี) ลอสแอนเจลิส รัฐแคลิฟอร์เนีย สหรัฐ
อาชีพ:  นักร้อง  นักแต่งเพลง  นักแสดง  นักเต้น  ผู้กำกับ 
ปีปฏิบัติงาน: 2007–ปัจจุบัน
อาชีพทางดนตรี
แนวเพลง:  ดรีมป็อป  ซินท์ป็อป 
เครื่องดนตรี:  เสียงร้อง  กีต้าร์  เบส  คีย์บอร์ด  กลอง  หีบเพลง  พิณ 
ค่ายเพลง:  เอ็มไพร์  แอตแลนติก 
 นักดนตรี
เว็บไซต์: hayleykiyokoofficial.com
เฮย์ลีย์ คิโยโกะ แอลครอฟต์ (อังกฤษ: Hayley Kiyoko Alcroft; เกิด 3 เมษายน ค.ศ. 1991) เป็นนักร้อง นักแต่งเพลง นักแสดง และนักเต้นชาวอเมริกัน เริ่มเรียนเต้นตั้งแต่เป็นเด็ก เธอมีความสนใจในวงการบันเทิงและเริ่มทำงานเป็นนางแบบและนักแสดงเด็ก คิโยโกะปรากฏตัวในภาพยนตร์หลายเรื่อง เช่น ภาพยนตร์ซีรีส์เรื่อง สกูบี้-ดู! (2009–2010) แก๊งส์เฟี้ยว! ขอเปรี้ยวเป็นเสียงเพลง (2011), บลูลากูน (2012), เจมแอนด์เดอะโฮโลแกรม (2015), และ เอกซ์โอเอกซ์โอ (2016) นอกจาก นอกจากหนังแล้วเธอยังมีผลงานซีรีส์เช่น เดอะฟอสเตอส์ (2014) และ หน่วยสืบสวนสะท้านไซเบอร์ (2015–2016) เธอยังแสดงร่วมกับเมดิสัน เพตติสในซีรีส์เรื่อง ไฟฟ์พอยส์ ที่ฉายทางเฟซบุ๊กวอตช์
คิโยโกะเป็นหนึ่งในสมาชิกของวงดนตรี เดอะสตันเนอส์ ในปี ค.ศ. 2007 วงได้ปล่อยซิงเกิลและแสดงเปิดในมายเวิลด์ทัวร์ของจัสติน บีเบอร์ก่อนที่จะยุบวงในปี ค.ศ. 2011 คิโยโกะออกอีพีเดี่ยวครั้งแรกชื่อ อะเบลทูรีเมมเบอร์ เมื่อวันที่ 12 มีนาคม ค.ศ. 2013 เงินส่วนหนึ่งของอัลบัมนี้ได้มาจากการระดมทุนสาธารณะผ่านมิวสิกเพล็ดจ์ อีพีที่สองของเธอ ดิสไซด์ออฟพาราไดซ์ ออกมาเมื่อ 3 กุมภาพันธ์ ค.ศ. 2015 มิวสิกวีดีโอของซิงเกิล "เกิลส์ไลก์เกิลส์" ที่เธอร่วมกำกับมีผู้เข้าชมมากกว่า 88 ล้านครั้ง ณ เดือนเมษายน ค.ศ. 2018
ชีวิตส่วนตัว

ในบทสัมภาษณ์กับนิตยสาร แอล คิโยโกะเรียกแทนตัวเองว่าเป็นสาวเกย์ เธอกล่าวว่ามิวสิกวีดีโอ "แกรฟเวิลทูเทมโป" นั้นอิงมาจากประสบการณ์ขอวเธอที่ชอบผู้หญิงในขณะที่เติบโตขึ้น เธอยังพูดถึงรสนิยมทางเพศของเธอในบทความของนิตยสาร เปเปอร์  เธอได้อธิบายถึงความผิดหวังที่เธอไม่อาจเข้าถึงคนอื่นได้อย่างที่เธอต้องการ เมื่อถามถึงสิ่งที่คนส่วนใหญ่ไม่รู้เกี่ยวกับตัวเธอแล้วเธออยากร้องมันออกมา เธอตอบว่าเธออยากร้องเพลงเกี่ยวกับความจริงที่เธอชอบผู้หญิงแต่ต้องดิ้นรนที่จะเผยตัวตนออกมา สมัยเรียนเธอแอบชอบครูผู้หญิงและตระหนักว่าเธอชอบผู้หญิงและเติบโตขึ้นมาดิ้นรนกับความรู้สึกเหล่านี้ กลัวว่าจะถูกปฏิเสธจากสังคมแถ้าเธอตัดสินใจบอกคนอื่น เธออยากเป็นแรงบันดาลใจให้กับคนหนุ่มสาวที่ต้องรับมือกับความรู้สึกแบบเดียวกัน คิโยโกะอยากทำให้ความสัมพันธ์แบบหญิงรักหญิงเป็นเรื่องธรรมดาผ่านบทเพลงของเธอ ในบทสัมภาษณ์เธอกล่าวว่า
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2012 | Adrift | Jess | หนังสั้น |
| 2014 | Hello, My Name Is Frank | Alisa |  |
| 2015 | Insidious: Chapter 3 | Maggie |  |
| 2015 | Jem and the Holograms | Aja Leith |  |
| 2016 | XOXO | Shanni |  |
ผลงานการแสดง > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2007 | Unfabulous | Auctioning Girl / Rapping & Dancing Girl | ตอน: "The Auction" (เป็นสาวประมูล ),  ตอน: "The Song" (เป็นสาวแรปเปอร์และนักเต้น) |
| 2009 | Scooby-Doo! The Mystery Begins | Velma Dinkley | หนังโทรทัศน์ |
| 2010 | Wizards of Waverly Place | Stevie Nichols | บทต่อเนื่อง; 4 ตอน |
| 2010 | Scooby-Doo! Curse of the Lake Monster | Velma Dinkley | หนังโทรทัศน์ |
| 2011 | Lemonade Mouth | Stella Yamada | หนังโทรทัศน์ |
| 2011 | Zeke and Luther | Suzi Vandelintzer | ตอน: "Skater Girl Island" |
| 2012 | Blue Lagoon: The Awakening | Helen | หนังโทรทัศน์ |
| 2013 | The Vampire Diaries | Megan | ตอน: "I Know What You Did Last Summer" |
| 2014 | The Fosters | Gabi | บทต่อเนื่อง; 5 ตอน |
| 2015–16 | CSI: Cyber | Raven Ramirez | แสดงนำ; 28 ตอน |
| 2017 | Insecure | Miko | ตอน: "Hella LA" |
ผลงานการแสดง > เวบ

| Year | Title | Role | Notes |
| --- | --- | --- | --- |
| 2014 | The Fosters: Girls United | Gabi | แสดงนำ; 5 ตอน |
| 2018 | Five Points | Lexi | Post-production |
ผลงานเพลง

Expectations (2018)
ทัวร์

This Side of Paradise Tour (2015)
The Summer Tour (2015)
One Bad Night Tour (2016–17)
Expectations Tour (2018)
Never Shout Never – Mid Winter's Nights Dream Acoustik Tour (2015)
Miike Snow – iii Tour (2016)
Panic! at the Disco – Pray for the Wicked Tour (2018)
แหล่งข้อมูลอื่น

เว็บไซต์ทางการ
เฮย์ลีย์ คิโยโกะ ที่อินเทอร์เน็ตมูวีเดตาเบส
เฮย์ลีย์ คิโยโกะ ที่อินสตาแกรม
เฮย์ลีย์ คิโยโกะ ที่ยูทูบ
แหล่งกำเนิดนิวตรอน

ต้นกำเนิดนิวตรอน (อังกฤษ: neutron source) หมายถึงอุปกรณ์ต่าง ๆ ที่ปลดปล่อยนิวตรอนออกมา ไม่จำกัดแค่เครื่องกลไกที่ใช้สร้างนิวตรอนเท่านั้น ตัวแปรต่าง ๆ ของต้นกำเนิดนิวตรอนนั้นขึ้นกับ พลังของนิวตรอนที่ปล่อยออกมาจากต้นกำเนิด อัตราการปลดปล่อยนิวตรอนของต้นกำเนิด ขนาดของต้นกำเนิด ราคาการดูแลรักษาต้นกำเนิด และ ข้อบังคับทางราชการที่เกี่ยวข้องกับต้นกำเนิด อุปกรณ์นี้มีใช้ในหลากหลายสาขา ไม่ว่าจะเป็นฟิสิกส์ วิศวกรรม เวชกรรม อาวุธนิวเคลียร์ การสำรวจปิโตรเลียม ชีววิทยา เคมี พลังงานนิวเคลียร์ และ อุตสาหกรรมอื่น ๆ
ดูเพิ่ม

นิวตรอนเร็ว
นิวตรอนช้า
การแบ่งแยกนิวเคลียส
การสลายตัวของสารกัมมันตรังสี
แหล่งข้อมูลอื่น

Portable Neutron Generators
List of Neutron Sources Worldwide
แห้วทรงกระเทียม

สำหรับวัชพืช ดูที่ แห้วหมู
สำหรับแห้วที่รับประทานได้สปีชีส์อื่น ดูที่ แห้วไทย
| แห้วทรงกระเทียม |
| --- | --- |

ภาพวาด ป. ค.ศ.1880

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
เคลด:: Commelinids Commelinids
อันดับ:: อันดับหญ้า Poales
วงศ์:: วงศ์กก Cyperaceae
สกุล:: Eleocharis Eleocharis (Burm.f.) Trin. ex Hensch.
สปีชีส์:: Eleocharis dulcis
ชื่อทวินาม
Eleocharis dulcis (Burm.f.) Trin. ex Hensch.

ชื่อพ้อง
 Eleocharis equisetina  Eleocharis indica  Eleocharis plantaginea,  Eleocharis plantaginoides  Eleocharis tuberosa  Eleocharis tumida  และอื่น ๆ
แห้วจีน หรือ แห้วทรงกระเทียม (อังกฤษ: Ground chesnut; ชื่อวิทยาศาสตร์: Eleocharis dulcis) เป็นพืชวงศ์กกและเป็นพืชหลายฤดู  เป็นพืชกึ่งพืชน้ำ มีเหง้าใต้ดิน เหง้าสั้นมีไหลยาว  หัวกลมแบนเกิดในส่วนปลายไหล สีน้ำตาลหรือสีดำ  ขึ้นเป็นกอ ลำต้นแข็งแรง ลำต้นตรง กลม ใบย่อส่วนเหลือเพียงโคนกาบหุ้มไม่มีแผ่นใบ สีน้ำตาลแดงหรือสีม่วง  ยาว 15-20 เซนติเมตร  ช่อดอกเดี่ยวเป็นช่อเชิงลด ดอกช่อยาว 1.5 -3.0 เซนติเมตร ดอกย่อยเป็นแบบ spike ยาว 2-5 เซนติเมตร มีริ้วประดับเป็นเยื่อบางๆ กลีบดอกคล้ายเส้นด้ายสีขาวหรือสีน้ำตาล ผลเป็นผลแห้งเมล็ดล่อน สีเหลืองมันจนถึงสีน้ำตาล ขยายพันธุ์ด้วยไหล หน่อ และเมล็ด ชอบที่ชื้นแฉะ พบในพื้นที่ลุ่มที่รกร้าง หนองน้ำและนาข้าว กระจายพันธุ์ทั่วประเทศไทย
กระจายพันธุ์ในเขตร้อนของโลกเก่า ตั้งแต่แอฟริกาตะวันตก มาดากัสการ์ อินเดีย จีน ญี่ปุ่น เอเชียตะวันออกเฉียงใต้ ออสเตรเลียและหมู่เกาะในมหาสมุทรแปซิฟิก มีทั้งพันธุ์ป่าและพันธุ์ปลูก โดยพันธุ์ป่าหัวขนาดเล็ก ค่อนข้างดำ พันธุ์ปลูกหัวใหญ่สีออกม่วงหรือน้ำตาล  แห้วใช้ปรุงอาหารได้หลายอย่าง  ทั้งในจีน อินโดจีน ไทย และประเทศอื่นๆในเอเชียตะวันออกเฉียงใต้ นำมารับประทานเป็นของหวาน หัวขนาดใหญ่นิยมรับประทานสด หัวขนาดเล็กใช้ผลิตแป้ง ในฟิลิปปินส์ใช้ทำข้าวเกรียบ ลำต้นใช้สานเสื่อหรือเป็นอาหารสัตว์
แหล่งข้อมูลอื่น

Porcher Michel H. et al. 1995 - 2020, Sorting Eleocharis Names. Multilingual Multiscript Plant Name Database - A Work in Progress. Institute for Land & Food Resources. The University of Melbourne (2004)
Karnjanatawe, Karnjana (28 May 2020). "Step into the mud". Bangkok Post. สืบค้นเมื่อ 28 May 2020.
Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 130 - 132
| การแยกแยะหน่วยอนุกรมวิธาน |
| --- | --- |
Eleocharis dulcis:  Wikidata: Q932664  Wikispecies: Eleocharis dulcis  APDB: 36606  BOLD: 557062  EoL: 1120264  EPPO: ELODU  FloraBase: 826  FNA: 200026729  FoC: 200026729  GBIF: 2717712  GRIN: 14976  iNaturalist: 122977  IPNI: 306797-1  IRMNG: 11104418  ITIS: 506699  IUCN: 169077  NCBI: 110284  NZOR: 64b0b1c9-1c89-42ee-b4d3-db7256ee53ba  PfaF: dulcis Eleocharis dulcis  Plant List: kew-242450  PLANTS: ELDU3  POWO: urn:lsid:ipni.org:names:306797-1  Tropicos: 9902615  WCSP: 242450 
Andropogon dulcis:  Wikidata: Q50826760  GBIF: 4150033  GRIN: 3196  IPNI: 387808-1  POWO: urn:lsid:ipni.org:names:387808-1  Tropicos: 25505162  WCSP: 392321 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
แฮงก์ จอห์นสัน

| แฮงก์ จอห์นสัน |
| --- | --- |


Member of the U.S. House of Representatives from จอร์เจีย's เขต 4 district
อยู่ในวาระ
เริ่มดำรงตำแหน่ง  3 มกราคม พ.ศ. 2550
ก่อนหน้า: ซินเทีย แมกคินนีย์
 
ข้อมูลส่วนบุคคล
เกิด: เฮนรี แคลวิน จอห์นสัน จูเนียร์ 2 ตุลาคม พ.ศ. 2497 (70 ปี) วอชิงตัน ดี.ซี. สหรัฐ
พรรคการเมือง: เดโมแครต
คู่สมรส: เมอเรดา เดวิส
บุตร: 2 คน
ที่อยู่อาศัย: ลิทอนีอา รัฐจอร์เจีย สหรัฐ
การศึกษา: มหาวิทยาลัยคลาร์ก แอตแลนตา (ศศ.บ.) มหาวิทยาลัยเท็กซัสเซาเทิร์น (จูริสดอกเตอร์)
เว็บไซต์: เว็บไซต์ทางการ
   เสียงของแฮงก์ จอห์นสัน  แฮงก์ จอห์นสันกล่าวสนับสนุนโครงการความร่วมมือเกี่ยวกับเสื้อเกราะกันกระสุนของเขา บันทึกเมื่อ 14 พฤษภาคม 2562 

เฮนรี แคลวิน จอห์นสัน จูเนียร์ (อังกฤษ: Henry Calvin Johnson Jr.; เกิด 2 ตุลาคม พ.ศ. 2497) เป็นทนายความและนักการเมืองชาวอเมริกันจากพรรคเดโมแครต เขาดำรงตำแหน่งเป็นสมาชิกสภาผู้แทนราษฎรรัฐจอร์เจีย เขต 4 ตั้งแต่ พ.ศ. 2550 ซึ่งเขตเลือกตั้งดังกล่าวมีศูนย์กลางอยู่บริเวณทางทิศตะวันออกของชานเมืองแอตแลนตา จอห์นสันเป็นหนึ่งในสามของนักการเมืองในรัฐสภาสหรัฐที่นับถือศาสนาพุทธ ส่วนอีกสองคนคือ เมซี ฮิโรโนะ อดีตวุฒิสมาชิก และคอลลีน ฮานาบูซะ อดีตสมาชิกสภาผู้แทนราษฎร ซึ่งสองคนหลังนี้มีเชื้อสายญี่ปุ่นจากรัฐฮาวาย
ประวัติ

จอห์นสันเกิดและเติบโตที่วอชิงตัน ดี.ซี. สหรัฐ บิดาของเขาทำงานอยู่ในกรมราชทัณฑ์ในตำแหน่งผู้อำนวยการฝ่ายจำแนกประเภทและทัณฑ์บน ในขณะนั้นถือว่าบิดาเป็นชาวอเมริกันเชื้อสายแอฟริกันที่มีตำแหน่งสูงสุดในกรม
จอห์นสันสำเร็จการศึกษาศิลปศาสตรบัณฑิตจากวิทยาลัยคลาร์ก (ปัจจุบันคือมหาวิทยาลัยคลาร์ก แอตแลนตา) เมื่อ พ.ศ. 2519 และรับปริญญาจูริสดอกเตอร์จากโรงเรียนกฎหมายเทอร์กูด มาร์แชลล์ มหาวิทยาลัยเท็กซัสเซาเทิร์น และประกอบกิจเป็นทนายความที่เมืองเดอเคเตอร์ รัฐจอร์เจีย มายาวนานกว่า 25 ปี
จอห์นสันปฏิบัติหน้าที่เป็นผู้พิพากษาสมทบของศาลแขวงเทศมณฑลดีแคล์บช่วง พ.ศ. 2532–2544 ต่อมาเขาได้รับเลือกให้เป็นหนึ่งในคณะกรรมการของเทศมณฑลดีแคล์บตั้งแต่ พ.ศ. 2543 และปฏิบัติหน้าที่ดังกล่าวตั้งแต่ พ.ศ. 2544–2549
จอห์นสันสมรสกับเมอเรดา เดวิส จอห์นสัน เป็นทนายความและกรรมการของเทศมณฑลดีแคล์บ ทั้งสองมีบุตรด้วยกันสองคน
แฮบิตส์ (เพลงทูเว ลู)

| "แฮบิตส์" |
| --- | --- |

เพลงโดยทูเว ลู
จากอัลบั้มทรูธซีรัม และ ควีนออฟเดอะคลาวส์
วางจำหน่าย: 25 มีนาคม 2013 6 ธันวาคม 2013 (ออกจำหน่ายซ้ำ)
บันทึกเสียง: 2013
แนวเพลง: ป็อป
ความยาว: 3:28
ค่ายเพลง:  ยูนิเวอร์แซลมิวสิก  ไอแลนด์  รีพับลิก 
ผู้ประพันธ์เพลง:  ทูเว ลู  Ludvig Söderberg  Jakob Jerlström  Daniel Ledinsky 
โปรดิวเซอร์: เดอะสตรัตส์
"แฮบิตส์" (อังกฤษ: Habits) เป็นเพลงของนักร้องชาวสวีเดน ทูเว ลู จากอีพี ทรูธซีรัม และอัลบั้มเปิดตัวชื่อ ควีนออฟเดอะคลาวส์ ออกจำหน่ายวันที่ 25 มีนาคม ค.ศ. 2013 เป็นซิงเกิลที่สอง และออกจำหน่ายซ้ำในวันที่ 6 ธันวาคม ค.ศ. 2013 โดยใช้ชื่อว่า "แฮบิตส์ (สเตย์ฮาย)" เพลงออกจำหน่ายในสหรัฐอเมริกาวันที่ 14 เมษายน ค.ศ. 2014 เป็นซิงเกิลเปิดตัวจากอีพี ทรูธซีรัม และอัลบั้ม ควีนออฟเดอะคลาวส์ ในด้านดนตรี "แฮบิตส์" เป็นเพลงป็อปที่มีเนื้อเรื่องว่าตัวเอกพยายามลืมคนสำคัญคนก่อนโดยการดื่มและความพึงพอใจแบบคติสุขารมณ์
"แฮบิตส์" ใช้เวลานานจนกลายเป็นเพลงที่รับความนิยม (sleeper hit) ขึ้นอันดับสามบนชาร์ตบิลบอร์ดฮอต 100 ในสหรัฐอเมริกา เป็นซิงเกิลแรกของเธอที่ขึ้นชาร์ตดังกล่าว ทูเว ลูเป็นนักร้องชาวสวีเดนที่มีเพลงขึ้นชาร์ตดังกล่าวสูงที่สุดนับตั้งแต่เพลง "เดอะไซน์" จากเอซออฟเบส ที่ขึ้นอันดับหนึ่งเมื่อปี ค.ศ. 1994 เพลงประสบความสำเร็จมากขึ้นในรูปแบบเวอร์ชันทำใหม่โดยฮิปปี ซาบอทาจ ขึ้นสิบอันดับแรกในออสเตรเลียและสหราชอาณาจักร และประเทศต่าง ๆ ในยุโรป
แฮนสัน (วงดนตรี)

| แฮนสัน |
| --- | --- |
Taylor และ Isaac Hanson ในปี 2007
ข้อมูลพื้นฐาน
ที่เกิด: ทูลซา รัฐโอคลาโฮมา  สหรัฐอเมริกา
แนวเพลง: ป็อป ป็อปร็อก อินดี้ร็อก
ช่วงปี: 1992–ปัจจุบัน
ค่ายเพลง: MCA Music, Inc./Mercury (1996-1999) MCA Music, Inc./Island (1999-2003) Cooking Vinyl/3CG (2003-present) 

สมาชิก: Isaac Hanson Taylor Hanson Zac Hanson

เว็บไซต์: http://www.hanson.net
แฮนสัน (อังกฤษ: Hanson) เป็นวงร็อกแอนด์โรลอเมริกัน ก่อตั้งในทูลซา รัฐโอคลาโฮมา โดย 3 พี่น้อง ไอแซก, เทย์เลอร์ และแซก แฮนสัน พวกเขาเป็นที่รู้จักจากเพลงฮิตในปี ค.ศ. 1997 เพลง "MMMBop" กับค่ายเพลงใหญ่อัลบั้มแรกชุด Middle of Nowhere ที่พวกเขายังได้รับการเสนอชื่อเข้าชิงรางวัลแกรมมี่ ทั้ง ๆ ที่พวกเขาประสบความสำเร็จอย่งมาในชุด Middle of Nowhere แต่พวกเขาก็ผิดหวังหลังจากการรวมค่ายเพลงที่เขาอยู่ ทำให้ค่ายเมอร์คิวรีหายไป และพวกเขาย้ายมาอยู่กับไอแลนด์เดฟแจมมิวสิกกรุป ที่ต่อมาพวกเขาก็ออกจากค่ายเนื่องจากความขัดแย้งเรื่องการสร้างสรรค์ผลงาน พวกเขามีผลงานเพลงภายใต้สังกัดของตัวเองที่ชื่อ ทรีซีจีเรเคิดส์
เฮ้! อาร์โนลด์

| เฮ้! อาร์โนลด์ |
| --- | --- |

ประเภท: Animated sitcom
สร้างโดย: เคร็ก บาร์ทเล็ตต์
พัฒนาโดย: เคร็ก บาร์ทเล็ตต์ Joe Ansolabehere Steve Viksten
ผู้กำกับศิลป์: Tuck Tucker
เสียงของ: Toran Caudell (seasons 1–2) Phillip Van Dyke (seasons 2–3)  Spencer Klein (seasons 4–5) Alex D. Linz (season 5) Jamil Walker Smith Francesca Marie Smith Dan Castellaneta Tress MacNeille Justin Shenkarow
ผู้ประพันธ์เพลง: Jim Lang
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 5
จำนวนตอน: 100 (รายชื่อตอน)
การผลิต
ผู้อำนวยการผลิต: เคร็ก บาร์ทเล็ตต์ Mary Harrington Co-Executive Producers: Steve Viksten (Season 5)
ผู้อำนวยการสร้าง: Co-Producers: Joe Ansolabehere (Season 1) Steve Viksten (Seasons 1–4) Joseph Purdy (Seasons 2–5) Michelle Lamoreaux (Season 5) Supervising Producers: Jamie Mitchell (Season 1) Kathrin Seitz (Season 1) Steve Socki (Seasons 4–5) Line Producers: Donna Smith (Seasons 3–5) Melinda Dilger (Seasons 1–2) Kelly Crews (Season 5) Ryan Slater (Season 5) Michael Lessa (Seasons 1–4) Senior Producers: Michael Lessa (Seasons 1–4)
ความยาวตอน: 23 นาที (11 นาที ต่อ 1 ตอน)
บริษัทผู้ผลิต: Snee-Oosh, Inc. นิคคาโลเดียน แอนิเมชั่น สตูดิโอ
ออกอากาศ
เครือข่าย: นิคคาโลเดียน
ออกอากาศ: 7 ตุลาคม ค.ศ. 1996 (1996-10-07) – 8 มิถุนายน ค.ศ. 2004 (2004-06-08)
เฮ้! อาร์โนลด์ (อังกฤษ: Hey Arnold!) เป็นการ์ตูนทีวีแอนิเมชันของประเทศสหรัฐอเมริกา สร้างโดย เคร็ก บาร์ทเล็ตต์ ออกอากาศครั้งแรกเมื่อวันที่ 7 ตุลาคม พ.ศ. 2539 (ค.ศ. 1996) และยุติการออกอากาศเมื่อวันที่ 8 มิถุนายน พ.ศ. 2547 (ค.ศ. 2004) โดยออกอากาศทางช่องนิคคาโลเดียน
ตัวละคร > ตัวละครหลัก

Arnold Shortman
Gerald Johanssen
Helga Pataki
ตัวละคร > ตัวละครเสริม

Phoebe Heyerdahl
Harold Berman
Stinky Peterson
Sid
Rhonda Wellington Lloyd
Eugene Horowitz
Lila Sawyer
รายชื่อตอน

↑  "Hey Arnold! - Nickelodeon Animation Studio". Nickanimationstudio.com. เก็บจากแหล่งเดิมเมื่อ July 5, 2017. สืบค้นเมื่อ July 19, 2016.
แหลมพันวา

แหลมพันวา (อังกฤษ: cape Panwa) ตั้งอยู่ในเขตตำบลวิชิต อำเภอเมืองภูเก็ต จังหวัดภูเก็ต ทางทิศตะวันออกเฉียงใต้ของเกาะภูเก็ต บริเวณนั้นมีทิวทัศน์ที่สวยงาม น้ำทะเลใสสะอาด และยังคงความเป็นธรรมชาติของคนท้องถิ่นไว้ได้เป็นอย่างดี เป็นที่ตั้งของโครงการก่อสร้างโรงแรมระดับห้าดาวเป็นจำนวนมาก โดยโรงแรมแห่งแรกที่ตั้งอยู่ที่แหลมนี้ คือ โรงแรมเคปพันวา เป็นโรงแรมระดับหรูแห่งแรกของจังหวัดภูเก็ต
หาดพันวา ภูเก็ต

หาดพันวาเป็นหาดที่อยู่ห่างจากตัวเมืองภูเก็ตประมาณ 15 กิโลเมตร โดยทางเข้าจะเป็นเนินเขาอยู่ทางซ้ายมือ ก่อนถึงพิพิธภัณฑ์สัตว์น้ำเล็กน้อย เป็นหาดทรายสีขาว น้ำทะเลสีเขียวมรกต มีต้นมะพร้าวขึ้นอยู่เต็มชายหาด เหมาะแก่การเล่นน้ำ อาบแดด กีฬาทางน้ำเป็นอย่างยิ่ง
มีแหล่งท่องเที่ยวที่อยู่บริเวณใกล้เคียงคือ พิพิธภัณฑ์สัตว์น้ำ
บริเวณหาดเหมาะสำหรับเล่นน้ำ
เม็ดทรายบริเวณหาดมีความขาวและละเอียดมาก
มีแหล่งช็อปปิ้ง ขนาดเล็ก และแพ็คเกจทัวร์ ไว้ค่อยบริการนักท่องเที่ยว
เป็นหาดที่ต้องผ่านโรงแรมเคปพันวาเข้าไป ดังนั้นต้องเป็นแขกที่พักในโรงแรม จึงสามารถชื่นชมบรรยากาศได้
การเดินทาง

สามารถเดินทางจากในเมืองประมาณ 20 นาที โดยใช้เส้นทางมาพิพิธภัณฑ์สัตว์น้ำ โดยผ่านร้านอาหารเคียงเล และค่ายทหารเรือประมาณ 20 เมตร จะมีซอยยะนุ้ยด้านซ้ายมือ เลี้ยวซ้ายเข้าซอยดังกล่าว ขับตามทางขึ้นเนินสู่โรงแรมเคปพันวา และต้องเดินเท้าโดยผ่านโรงแรมเคปพันวาเข้าสู่หาด
แหลมพันวาอยู่ใกล้เคียงกับอ่าวตังเขิน ที่ยังมีระบบนิเวศที่สมบูรณ์ ชายหาดมีแหล่งหญ้าทะเล แนวปะการัง และป่าชายเลน  เป็นที่ตั้งของสถาบันวิจัยทรัพยากรทางทะเลชายฝั่งทะเลและป่าชายเลน กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม  มีรายงานการพบพะยูน เมื่อ พ.ศ. 2551
แหล่งข้อมูลอื่น

แผนที่และภาพถ่ายทางอากาศของ แหลมพันวา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
7°48′26″N 98°24′35″E﻿ / ﻿7.807295°N 98.409745°E﻿ / 7.807295; 98.409745
แฮนส์ออลโอเวอร์ (อัลบั้ม)

แฮนส์ออลโอเวอร์ (อังกฤษ: Hands All Over) เป็นสตูดิโออัลบั้มลำดับที่สามของวงดนตรีร็อกอเมริกัน มารูนไฟฟ์ อัลบั้มออกจำหน่ายผ่านสังกัดเอแอนด์เอ็ม/อ็อกโทนเรเคิดส์ในวันที่ 18 สิงหาคม ค.ศ. 2010 ผลิตโดยโรเบิร์ต จอห์น "มัตต์" แลง ในวันที่ 12 กรกฎาคม ค.ศ. 2011 วงออกอัลบั้มอีกครั้งโดยรวมเพลง "มูฟส์ไลก์แจกเกอร์" ด้วย ซิงเกิลแรก "มิเซอรี" ออกจำหน่ายในเดือนมิถุนายน ค.ศ. 2010 ซิงเกิลที่สอง "กิฟอะลิตเทิลมอร์" ในเดือนสิงหาคม ค.ศ. 2010 "เนเวอร์กอนนาลีฟดิสเบด" เป็นซิงเกิลที่สาม ออกในเดือนมกราคม ค.ศ. 2011 และซิงเกิลที่สี่ "มูฟส์ไลก์แจกเกอร์" ออกในเดือนมิถุนายน ค.ศ. 2011
อัลบั้มได้รับคำวิจารณ์แบบผสมกัน แต่นักวิจารณ์กลายคนชื่นชมเรื่องกระบวนการผลิตเพลง นักวิจารณ์บางคนสังเกตว่าอัลบั้มมีแนวเพลงแบบโซลมากกว่าอัลบั้มก่อนหน้า มารูนไฟฟ์ทัวร์คอนเสิร์ตสนับสนุนอัลบั้มในฤดูร้อนปี ค.ศ. 2011
เฮนรี กุสตาฟ โมไลสัน

| เฮนรี กุสตาฟ โมไลสัน  (Henry Gustav Molaison) |
| --- | --- |
เกิด: 26 กุมภาพันธ์ พ.ศ. 2469 (ค.ศ. 1926) ฮาร์ตเฟิร์ด รัฐคอนเนทิคัต
เสียชีวิต: 2 ธันวาคม ค.ศ. 2008(2008-12-02) (82 ปี) วินด์เซอร์ล็อกส์ รัฐคอนเนทิคัต
มีชื่อเสียงจาก: คนไข้ความจำเสื่อมที่ให้ข้อมูลเป็นจำนวนมากเกี่ยวกับระบบความจำของมนุษย์ รู้จักกันก่อนเสียชีวิตว่า คนไข้ "H.M."
นาย เฮนรี กุสตาฟ โมไลสัน (อังกฤษ: Henry Gustav Molaison, 26 กุมภาพันธ์ ค.ศ. 1926-2 ธันวาคม ค.ศ. 2008) หรือที่รู้จักกันอย่างกว้างขวางว่า "H.M."
เป็นคนไข้ความจำเสื่อมชาวอเมริกันผู้ได้รับการตัดสมองกลีบขมับด้านในออกทั้งสองข้าง 
คือในส่วน 2/3 ด้านหน้าของฮิปโปแคมปัส, parahippocampal cortex, entorhinal cortex, piriform cortex, และอะมิกดะลา
เพื่อที่จะบำบัดโรคลมชัก (epilepsy)
มีการศึกษาเกี่ยวกับลักษณะอาการของเขาอย่างกว้างขวางตั้งแต่ปลายปี ค.ศ. 1957 จนกระทั่งถึงเขาเสียชีวิต
กรณีของเขามีบทบาสำคัญในการพัฒนาทฤษฎีต่าง ๆ ที่อธิบายความสัมพันธ์กันของการทำงานในสมองและความจำ
และในการพัฒนาของประสาทจิตวิทยาเชิงประชาน (cognitive neuropsychology) ซึ่งเป็นสาขาของจิตวิทยาที่มุ่งหมายเพื่อจะเข้าใจความสัมพันธ์ระหว่างโครงสร้างและหน้าที่ของสมองกับกระบวนการทางจิตวิทยาเฉพาะอย่าง ๆ 
เขาได้อาศัยอยู่ในสถานพยาบาลในเมืองวินด์เซอร์ล็อกส์ รัฐคอนเนทิตัต ซึ่งเป็นที่ที่มีการศึกษาประเด็นเรื่องของเขาอย่างมากมาย
สมองของนายโมไลสันได้รับเก็บรักษาไว้ที่มหาวิทยาลัยแคลิฟอร์เนีย แซนดีเอโก ซึ่งมีการตัดเป็นส่วน ๆ เพื่อการศึกษาทางมิญชวิทยาในวันที่ 4 ธันวาคม ค.ศ. 2009 
ข้อมูลต่าง ๆ เกี่ยวกับสมองของเขามีการเปิดให้กับนักวิจัยอื่น ๆ แล้ว
ประวัติ

นายเฮนรี โมไลสันเกิดวันที่ 26 กุมภาพันธ์ ค.ศ. 1926 (พ.ศ. 2469)
และมีโรคลมชักที่แก้ไม่ได้ (intractable epilepsy) ที่บางครั้งโทษว่า เกิดขึ้นเพราะอุบัติเหตุจักรยานเมื่อเขาอายุ 7 ขวบ
(ตอนแรก ๆ อุบัติเหตุนี้บอกว่าเกิดขึ้นที่อายุ 9 ขวบ แต่ต่อมาภายหลังได้รับการแก้โดยมารดาของคนไข้) 
เขาประสบปัญหาการชักเฉพาะส่วน (focal seizures) เป็นเวลาหลายปี
และได้เกิด tonic-clonic seizure หลายครั้งหลายคราวหลังจากครบอายุ 16 ปี
ในปี ค.ศ. 1953 หมอได้ส่งให้เขาไปหาประสาทแพทย์ วิลเลียมส์ บีชเชอร์ สโกวิลล์ ที่โรงพยาบาลฮาร์ตเฟิร์ดเพื่อการรักษา
น.พ. สโกวิลล์ได้กำหนดส่วนเฉพาะของสมองที่เป็นแหล่งกำเนิดของการชักคือสมองกลีบขมับด้านใน (medial temporal lobe ตัวย่อ MTL) ในสมองทั้งสองซีก
และเสนอว่าให้ตัด MTL ออกเป็นการรักษา
ในวันที่ 25 สิงหาคม ค.ศ. 1953 มีการผ่าตัดสมองกลีบขมับด้านในในซีกสมองทั้งสองรวมทั้งส่วนของฮิปโปแคมปัสและส่วนที่อยู่ใกล้ ๆ รวมทั้งอะมิกดะลาและ entorhinal cortex
ส่วนที่เหลือในฮิปโปแคมปัสต่อมาปรากฏว่าไม่ทำงานเพราะว่าเนื้อเยื่อที่เหลือประมาณ 2 ซ.ม. เกิดการฝ่อ และเพราะว่า entorhinal cortex ทั้งหมดซึ่งเป็นส่วนสำคัญที่ส่งข้อมูลไปยังฮิปโปแคมปัส ถูกทำลายเสียหมด
นอกจากนั้นแล้ว บางส่วนของสมองกลีบขมับส่วนหน้าด้านข้าง (anterolateral) ก็ถูกทำลายด้วย
หลังจากการผ่าตัด แม้ว่าจะจัดว่าสำเร็จตามแผนเพื่อระงับอาการชัก เขาได้เกิดภาวะเสียความจำส่วนอนาคต (anterograde amnesia) อย่างรุนแรง
และแม้ว่าความจำใช้งาน (working memory) และความจำเชิงกระบวนวิธี (procedural memory) ของเขาไม่เกิดความเสียหาย เขาไม่สามารถจำเหตุการณ์ใหม่ ๆ ซึ่งเป็นหน้าที่ส่วนหนึ่งของความจำชัดแจ้ง (explicit memory) ได้
ตามนักวิทยาศาสตร์บางท่าน นายโมไลสันไม่สามารถเกิดความรู้โดยความหมาย (semantic knowledge) ใหม่ ๆ 
แต่ก็มีนักวิจัยอื่น ๆ ที่ถกเถียงกันถึงขนาดขอบเขตของความพิการนี้
เขายังประสบปัญหาภาวะเสียความจำส่วนอดีต (retrograde amnesia) แบบเบา ๆ อีกด้วย คือเขาไม่สามารถจำเหตุการณ์โดยมากในช่วง 1-2 ปีก่อนการผ่าตัด
และไม่สามารจำเหตุการณ์บางอย่างไปจนถึง 11 ปีก่อนการผ่าตัด ซึ่งแสดงว่าภาวะเสียความจำย้อนหลังของเขาเป็นไปตามลำดับเวลา
แต่ว่า ความจำเชิงกระบวนวิธีระยะยาว (long-term procedural memory) ไม่เกิดความเสียหาย
ดังนั้น เขาจึงสามารถเรียนรู้ทักษะการเคลื่อนไหว (motor skill) ใหม่ ๆ ได้ แม้ว่าจะจำไม่ได้ว่าได้เรียนมาเมื่อไรที่ไหน
ในปี ค.ศ. 1957 น.พ. สโกวิลล์และเบร็นดา มิลเนอร์ได้รายงานถึงกรณีนี้เป็นครั้งแรก 
ในระยะสุดท้ายของชีวิตของเขา นายโมไลสันเล่นเกมปริศนาอักษรไขว้เป็นประจำ
เขาสามารถที่จะให้คำตอบต่อคำถามต่าง ๆ ที่อ้างอิงความรู้ของเขาที่เกิดขึ้นก่อนปี ค.ศ. 1953
ส่วนข้อมูลหลังปี ค.ศ. 1953 เขาสามารถเติมเปลี่ยนข้อมูลเก่า ๆ ด้วยข้อมูลใหม่
เช่น เขาสามารถสร้างความจำเกี่ยวกับ น.พ. โจนาส์ ซอลก์ (ผู้ค้นพบวัคซีนโปลิโอ) โดยเติมเปลี่ยนความจำของเขาเกี่ยวกับโรคโปลิโอ
นายโมไลสันได้เสียชีวิตไปในวันที่ 2 ธันวาคม ค.ศ. 2008 (พ.ศ. 2551)
ความเข้าใจเกี่ยวกับการสร้างความจำ

นายโมไลสันมีอิทธิพลอย่างยิ่งไม่ใช่เพียงแค่ความรู้ที่เขาให้เกี่ยวกับความเสียหายต่อความจำและภาวะเสียความจำ
แต่เพราะว่า มีการพิจารณาว่า การผ่าตัดทางสมองโดยเฉพาะของเขาได้เปิดโอกาสให้สร้างความเข้าใจว่า เขตต่าง ๆ โดยเฉพาะในสมองมีความสัมพันธ์กับกระบวนการเฉพาะต่าง ๆ ที่สมมติว่าเกิดขึ้นในการสร้างความจำอย่างไร
เพราะเหตุนี้ กรณีของเขาเชื่อกันว่า ได้ให้ข้อมูลทางพยาธิวิทยาเกี่ยวกับสมอง
และมีส่วนช่วยในการพัฒนาทฤษฎีเกี่ยวกับการสร้างความจำที่เป็นปกติ
คือโดยเฉพาะเรื่องแล้ว ความสามารถที่ปรากฏของเขาในการทำงานที่ต้องระลึกถึงความจำระยะสั้นและความจำเชิงกระบวนวิธี (procedural memory) และความไม่สามารถจะทำงานที่ต้องระลึกถึงความจำอาศัยเหตุการณ์ (episodic memory) บอกเป็นนัยว่า 
การระลึกถึงความจำต่าง ๆ กันเช่นนี้อาจจะมีการสื่อ อย่างน้อยก็โดยบางส่วน โดยเขตที่ต่าง ๆ กันในสมอง
และโดยนัยเดียวกัน ความสามารถในการระลึกถึงความจำระยะยาวที่มีมาก่อนการผ่าตัด
กับความไม่สามารถในการสร้างความจำระยะยาวใหม่ ๆ 
บอกเป็นนัยว่า การเข้ารหัสและการค้นคืนข้อมูลในความจำระยะยาวอาจจะมีการสื่อโดยระบบต่าง ๆ กันในสมอง
อย่างไรก็ดี การสร้างภาพในสมองของโมไลสันในปลายคริสต์ทศวรรษ 1990 แสดงความเสียหายที่กว้างขวางเกินกว่าที่ทฤษฎีก่อน ๆ ได้กล่าวพาดพิง
ทำให้ยากมากที่จะระบุเขตใดเขตหนึ่งโดยเฉพาะ หรือกลุ่มของเขตต่าง ๆ โดยเฉพาะ ที่สามารถอธิบายถึงความบกพร่องของนายโมไลสัน